Publication: Magyar Közlöny
Issue: MK-2000-50 (Year: 2000, Number: 50)
Era: 1990-2004
Section: visszamenő hatályú megsemmisítését kérte. Az Alkotmánybíróságról szóló 1989. évi XXXII. törvény (a továbbiakban: Abtv.) 42. § (1) bekezdése értelmében a határozat közzétételének napján veszti hatályát az Alkotmánybíróság által alkotmányellenesnek ítélt jogszabály vagy
Paragraph Index: 404

(1)—(2) bekezdésében meghatározott időponttól eltérően is meghatározhatja az alkotmányellenes jogszabály hatályon kívül helyezését vagy a konkrét esetben történő alkalmazhatóságát, ha ezt a jogbiztonság, vagy az eljárást kezdeményező különösen fontos érdeke indokolja. Az Alkotmánybíróság ebben az eljárásban a visszamenőleges hatályú megsemmisítés indokául az eljárást kezdeményező érdekkörében felmerülő különösen fontos okot nem tárt fel. A jogbiztonság védelme érdekében sem tartotta szükségesnek az ex tunc hatályú megsemmisítést, különös figyelemmel arra a körülményre, hogy a Korm. r.-nek az Ör. alkotmányossága megítélése szempontjából releváns 24. § (4) bekezdés c) és d) pontja 2000. január 1-jétől hatályos rendelkezés. Mindezek alapján az Alkotmánybíróság a támadott rendelkezések visszamenőleges hatályú megsemmisítésére irányuló kérelmet elutasította.

Source: https://magyarkozlony.hu/hivatalos-lapok/d6793d167b7d4ab810a82000ded7479cbbadb5c6/dokumentumok/3f827ae2db9cff011e719e5644ca8886046da6b9/letoltes